**Harry Frank Guggenheim** (født 23. august 1890 i West End i Long Branch i New Jersey i USA, død 22. januar 1971 i Sands Point på Long Island) var en amerikansk forretningsmann, diplomat, avisutgiver og flyver.

Liv og virke
------------

### Bakgrunn

Harry Guggenheim var sønn av Daniel Guggenheim og Florence Guggenheim. Han hadde en eldre bror, Meyer Robert Guggenheim (som ble ambassadør til Portugal), og en yngre søster, Gladys Guggenheim Straus. Faren overtok kontrollen med Guggenheimfamiliens forretningfer etter bestefarens død i 1905, og hans mor var medgrunnlegger og president for Guggenheim Foundation og kasserer for Women's National Republican Club fra dens tilblivelse i 1921 og frem til 1938.

Han ble uteksaminert fra Columbia Grammar School på Manhattan i 1907, og fortsatte deretter studiene ved Sheffield Scientific School på Yale University. Han tok pause fra studiene for å arbeide i tre år som metallurg ved det familieeide selskapet American Smelting and Refining Company i Mexico. I 1910 satte han seg atter på skolebenken for å fortsette sine studier ved Pembroke College ved Cambridge University hvorfra han ble uteksaminert i 1913.

### Karriere

Han arbeidet deretter i ledelsen for en rekke kobberselskaper. Blant annet var han administrerende direktør i Chile Copper Company, som på den tiden var markedsledende innen kobberhåndteringen.

Han tok sivilt flysertifikat i 1917 i en Curtiss-flybåt. I mai samme år oppsatte han en sivil flystyrke i Manhasset på Long Island, som trente navigering, sjøredning og flysøk. I september ble til løytnant i US Navys reserve med ordre om plassering til Frankrike. Under første verdenskrig tjenestegjorde han også i England og Italia frem til fredslutningen i 1918. Under andre verdenskrig tjenestegjorde han i perioden 1942-1945 i flåtens flystyrker.

Da hans foreldre skapte Daniel and Florence Guggenheim Foundation i 1924 ble han styrmedlem og ordførende for stiftelsen. Under hans lederskap støttet den Robert Goddards rakettforskning. Som ordførende for stiftelsen stilte han i 1948 midler til disposisjon for forskning innen jetmotorer, til dannelsen av Daniel and Florence Guggenheim Jet Propulsion Center ved California Institute of Technology og Guggenheim Laboratories for Aerospace Propulsion Sciences ved Princeton University.

Guggenheims interesse for flyvning førte til at han overtalt sin far til i 1925 å stille med midler til dannelsen av Guggenheim School of Aeronautics ved New York University. I 1926 ble han ordførende i *Daniel Guggenheim Fund for the Promotion of Aeronautics* som arbeidet med dannelsen av de første meteorologiske rapportsystemer for trafikkfly, dessuten ble det gitt mulighet for flyselskapene å låne midler fra stiftelsen til nye regulære flyruter. 

Da stiftelsens virksomhet opphørte i januar 1930 hadde den medvirket ved etableringen av flyingeniørsutdannelse ved Massachusetts Institute of Technology, Georgia School of Technology, California Institute of Technology, University of Washington, Stanford University og University of Michigan. 

Han støttet også forskningen innen IMC-flyvingen ved å etablere flere konkurranser innen flysikkerhet. Med støtte fra Guggenheim klarte løytnant James Doolittle den 24. september 1929 å starte, sirkle rundt og lande et fly der sikten ut var totalt avskjermet; hele flyvingen ble gjennomført ved å avlese flyinstrumentene. 

President Herbert Hoover utså ham i 1929 til medlem av National Advisory Committee of Aeronautics, en post som ble i til 1938.

I 1954 tilkom Guggenheims initiativ og ledelse Guggenheim Institute of Flight Structures ved Columbia University. For mangeåri arbeidet innen flyvning ble han i 1956 uildelt General H.H. Arnold Award. I 1957 fikk han Laura Taba Barbour Award fra Automotive Engineers, i 1964 Wright Memorial Trophy og i 1965 Frank Hawks Memorial Trophy. 

Som diplomat var han ambassadør på Cuba 1929-1933.

Sammen med sin tredje hustru Alicia Patterson startet han i 1940 avisen *Newsday*. Han var direktør for avisen, mens hustruen var ansvarlig utgiver frem til sin død i 1963. Da tok han også på seg den posten frem til 1967. 

Utover flyvning var en av hans interesser hester. Han var med på opprettelsen av New York Racing Association. Dessuten var han eier an flere kappløpningshester, som ble brukt til konkurranser og til avl.

Verker
------

* *The Seven Skies*, 1930
* *The United States and Cuba*, 1934

Referanser
----------

1. 1 2   Archive of Fine Arts, cs.isabart.org, abART person-ID 161660, besøkt 1. april 2021[Hentet fra Wikidata]
2. 1 2   GeneaStar, GeneaStar person-ID guggenheimh[Hentet fra Wikidata]
3. 1 2   Guggenheim, Harry Frank (23 August 1890–22 January 1971), philanthropist, aviation pioneer, and newspaper executive, besøkt 9. oktober 2017[Hentet fra Wikidata]
4. 1 2   Find a Grave, oppført som Harry F. Guggenheim, Find a Grave 6818718, besøkt 9. oktober 2017[Hentet fra Wikidata]
5. 1 2  Photo, Special Cable to THE NEW YORK TIMES Underwood & Underwood (29. september 1930). «DANIEL GUGGENHEIM DIES SUDDENLY AT 74 OF HEART DISEASE; Philanthropist, Capitalist and Patron of the Arts Succumbs at Port Washington Home. SET UP AERONAUTICS FUND $2,500,000 Gift the Basis of Important Research--Liberal Donor to Many Charities. HE WON WEALTH IN MINING A Friend of Labor, He Had Wide Interests in Industry--Leaders in Many Fields Pay Tribute. A Life of Usefulness. DANIEL GUGGENHEIM DIES SUDDENLY AT 74 Began Work in Switzerland. Was Progressive in Business. Many Business Connections. An Ardent Humanitarian. Devoted to Art. Aeronautics School Created. PHILANTHROPIST CALLED BY DEATH. BRITISH PRAISE GUGGENHEIM. Newspapers Pay Tribute to His Aid to Aviation.». *The New York Times*. Besøkt 10. april 2020.
6. ↑  «Florence Shloss Guggenheim». *jwa.org*. Jewish Women's Archive. Arkivert fra originalen 10. april 2020. Besøkt 10. april 2020.

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** SUDOC **·** BNE **·** National Aviation Hall of Fame
 |